Diari Oficial de la Generalitat Valenciana


Sumari del DOGV 6795, del 13-06-2012 (2012/5746)

RESOLUCIÓ d'1 de juny de 2012, de la Direcció General de Recursos Humans, per la qual es convoca la borsa de treball temporal per al nomenament de personal funcionari interí, grup B (subgrup A2), sector administració especial, enginyer/a tècnic/a agrícola.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6795

Data del DOGV
:   13-06-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/5746


Data del document
:   01-06-2012

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * concurs administratiu

RESOLUCIÓ d'1 de juny de 2012, de la Direcció General de Recursos Humans, per la qual es convoca la borsa de treball temporal per al nomenament de personal funcionari interí, grup B (subgrup A2), sector administració especial, enginyer/a tècnic/a agrícola. [2012/5746]
L'article 6 de l'Orde de 17 de gener de 2006, de la Conselleria de Justícia, Interior i Administracions Públiques, sobre regulació de borses de treball temporal per a proveir provisionalment llocs de treball de l'Administració del Govern Valencià (DOCV núm. 5.184, de 25 de gener de 2006), disposa que a la finalització de cada procés selectiu d'ingrés en l'Administració de la Generalitat, la direcció general competent en matèria de funció pública dictarà una resolució en què convoque les persones aspirants que hagen superat algun exercici o alguna part de les proves obligatòries i eliminatòries dels processos selectius perquè en el termini de 10 dies aporten la documentació acreditativa dels mèrits a què es referix l'article 10 de l'esmentada orde, sempre que no es troben en actiu en la categoria que es convoca.
L'article 5 establix, per la seua part, que les borses de treball temporal estaran constituïdes, d'una banda, pel personal que havent participat en els processos selectius per a l'ingrés en l'Administració de la Generalitat haja aprovat algun exercici o alguna part de les proves de la fase d'oposició, obligatòries i eliminatòries, i acredite els requisits que li van ser exigits per a participar en el procés selectiu, i d'una altra, pel personal interí i contractat laboral temporal cessat, així com el personal que resulte desplaçat, sempre que acrediten la seua participació en els processos selectius corresponents.
Per mitjà d'ordes de 29 de gener de 2009, de la Conselleria de Justícia i Administracions Públiques (DOCV núm. 5.961, de 24 de febrer de 2009), es van convocar proves selectives d'accés al grup B, sector administració especial, enginyers tècnics agrícoles, torn d'accés lliure i persones amb discapacitat (Convocatòria 37/2008) i torn de promoció interna (Convocatòria 38/08).
Derivada de les esmentades proves selectives, es va dictar la Resolució de 8 de març de 2012, de la Conselleria de Justícia i Administracions Públiques, (Convocatòria 37/2008), per la qual es va publicar la relació de persones aspirants que les van superar, i va quedar deserta la Convocatòria 38/2008.
En virtut d'això, i fent ús de les facultats que té conferides, esta Direcció General de Recursos Humans resol:
Primer
Convocar la constitució de la borsa de treball temporal per al nomenament de personal funcionari interí, grup B, sector administració especial, enginyer tècnic agrícola, a fi que, quan les necessitats del servici ho requerisquen, puguen proveir-se provisionalment llocs de treball classificats per a la seua provisió per este personal de l'Administració de la Generalitat, de conformitat amb el que establix l'Orde de 17 de gener de 2006, de la Conselleria de Justícia, Interior i Administracions Públiques, reguladora de la indicada matèria.
Segon
La borsa a què es referix l'apartat anterior estarà integrada per les persones que a continuació s'indica:
1. Persones que hagen superat algun exercici de la fase d'oposició del procediment selectiu d'accés al grup B, sector administració especial, enginyers tècnics agrícoles, Convocatòria 37/2008, torn d'accés lliure i persones amb discapacitat, i Convocatòria 38/2008, torn de promoció interna, que no es troben en actiu en el moment de la sol·licitud en llocs de treball de la mateixa naturalesa jurídica, grup i sector de l'administració de la Generalitat, les competències en matèria de personal dels quals siguen exercides per la Conselleria d'Hisenda i Administració Pública.
2. El personal funcionari interí desplaçat o cessat en llocs de la mateixa naturalesa jurídica, grup, sector i especialitat que hagen sigut coberts per la Direcció General de Recursos Humans i que haja participat en el procediment selectiu anteriorment esmentat, cosa que es comprovarà d'ofici; no procedirà la seua inclusió en cas contrari.
3. Als efectes del punt anterior, únicament s'entendrà que una persona ha participat en el procediment selectiu quan el seu exercici haja sigut qualificat pel tribunal de selecció de la dita convocatòria.
Tercer
1. Per a formar part de la borsa cal tindre els requisits exigits en la convocatòria de les proves selectives d'accés al grup B, sector administració especial, enginyers tècnics agrícoles, a què es fa referència en el resolc anterior. A més, per al nomenament de personal funcionari interí s'hauran de reunir els requisits del lloc a exercir.
2. La possessió del requisit de titulació s'acreditarà dins del termini de presentació de sol·licituds, llevat que ja conste acreditat i inscrit en el Registre de Personal de l'Administració de la Generalitat, i en este cas serà suficient al·legar-ho. La resta dels requisits exigits hauran d'acreditar-se abans del nomenament, en el termini que a este efecte es concedisca.
3. L'orde de prelació en la formació de la borsa s'obtindrà de la suma de la puntuació obtinguda d'acord amb el barem de mèrits que es desenrotlla en l'apartat següent. En cas d'igualtat de puntuació, primarà l'obtinguda pel personal amb discapacitat. Si l'empat es produïx entre persones amb discapacitat, es triarà la que tinga més percentatge de discapacitat. Si encara persistira l'empat, caldrà ajustar-se a la puntuació obtinguda en cada apartat del barem, començant pel primer. Si persistix l'empat, es dirimirà a favor de la persona sol·licitant de més edat.
Quart
Les persones integrants de la borsa seran ordenades prenent en consideració els següents mèrits i situacions:
1. Experiència professional:
- Temps de servicis prestats en llocs de treball de naturalesa funcionarial, classificats per a la seua provisió per personal de grup B, sector administració especial, enginyers tècnics agrícoles, les competències dels quals en matèria de personal siguen exercides per la Conselleria d'Hisenda i Administració Pública, segons el que disposa l'article 9 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana: 0,35 punts per cada mes complet de servici en actiu.
- Temps de servicis prestats en llocs de treball de l'Administració de la Generalitat, les competències dels quals en matèria de personal siguen exercides per la Conselleria d'Hisenda i Administració Pública, segons el que disposa l'article 9 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, no previstos en l'apartat anterior: 0,13 punts per cada mes complet de servici en actiu.
- Temps de servicis prestats en altres administracions públiques, en llocs de treball de naturalesa funcionarial, classificats per a la seua provisió per personal de grup B, sector administració especial, enginyers tècnics agrícoles: 0,05 punts per cada mes complet de servici en actiu.
El màxim de punts a obtindre per este apartat serà de 28 punts.
2. Proves selectives:
Per cada exercici superat de la fase d'oposició del procés selectiu per a l'ingrés en l'Administració de la Generalitat, grup B, sector administració especial, enginyers tècnics agrícoles, Convocatòria 37/2008, torn d'accés lliure i persones amb discapacitat: 4,33 punts i 6,5 punts en la Convocatòria 38/2008, torn de promoció interna.
3. Valencià:
El coneixement de valencià es puntuarà d'acord amb la distribució següent:
- Certificat de Coneixements Orals: 0,75 punts.
- Certificat de Grau Elemental: 1 punt.
- Certificat de Grau Mitjà: 2 punts.
- Certificat de Grau Superior: 4 punts.
Només es computarà el certificat de major nivell.
4. Idiomes comunitaris:
- Pel coneixement d'idiomes comunitaris, fins a 2 punts, a raó de 0,40 punts per curs o la seua equivalència, si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponent a títol oficial expedit per la universitat, de llicenciatura en les distintes filologies, o de mestre: especialitat llengües estrangeres, sempre que els dits títols no hagen sigut objecte de valoració per un altre apartat del barem.
5. Altres titulacions:
Per la possessió addicional d'altres títols acadèmics iguals o superiors, a més de l'exigit per a l'exercici dels llocs a cobrir: 1,5 punts per títol addicional expedit oficialment, fins un màxim de 3 punts. Es requerirà, en tot cas, la presentació de totes les titulacions al·legades, inclosa la que figura com a requisit per a ingressar en la borsa, i no es presumirà la possessió de les de nivell inferior.
6. Personal amb discapacitat:
- Quan el grau de discapacitat siga igual o superior al 33 per cent: 5 punts.
- Quan el grau de discapacitat siga igual o superior al 65 per cent: 10 punts.
Quint
Els mèrits que s'acaben d'especificar s'acreditaran:
1. Experiència professional: certificats oficials expedits per l'òrgan competent de l'administració corresponent.
Només als efectes d'este barem, els llocs de treball la naturalesa jurídica dels quals s'haja modificat es considerarà que sempre han tingut la mateixa que posseïsquen en el moment de sol·licitud d'integració en la borsa.
2. Proves selectives: sense perjuí que ho al·leguen les persones sol·licitants, es comprovarà d'ofici la superació de l'exercici de la fase d'oposició per cada integrant.
3. Valencià: certificats oficials expedits o homologats per la Junta Qualificadora de Coneixements del Valencià.
4. Idiomes comunitaris: titulacions oficials expedides o homologades per l'òrgan competent. Les paperetes no serviran com a acreditació.
5. Altres titulacions: titulacions acadèmiques oficials expedides per l'òrgan competent.
6. Personal amb discapacitat:
- Certificat justificatiu del grau de discapacitat igual o superior al 33 per cent expedit per l'òrgan competent.
- Certificat de capacitats als efectes de sol·licitud d'ocupació, o si és el cas, l'acreditació d'haver-lo sol·licitat.
Tota la documentació haurà d'anar degudament confrontada. En cas contrari, es considerarà no presentada.
Sext
1. Totes les persones aspirants hauran de presentar la sol·licitud d'inscripció, el full d'autobaremació i la documentació acreditativa de la possessió del requisit de titulació i dels mèrits al·legats, si no constaren inscrits en el Registre de Personal de l'Administració de la Generalitat, en el termini de deu dies hàbils, comptats des de l'endemà de la publicació d'esta resolució en el Diari Oficial de la Comunitat Valenciana, en les seus de la Conselleria d'Hisenda i Administració Pública d'Alacant, Castelló, València o en qualsevol de les oficines públiques previstes en l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
2. La Comissió de Seguiment de les Borses de Treball Temporal prevista en l'article 12 de l'Orde de 17 de gener de 2006, de la Conselleria de Justícia, Interior i Administracions Públiques, analitzarà les sol·licituds d'inclusió que s'hagen produït i efectuarà la baremació de mèrits al·legats per les persones aspirants, i procedirà a la seua integració en la borsa d'acord amb la puntuació obtinguda. La composició provisional d'esta es farà pública en la pàgina web de la Direcció General de Recursos Humans i en els taulers d'anunci de la seu central i les direccions territorials de la Conselleria d'Hisenda i Administració Pública.
3. Les persones aspirants disposaran d'un termini de 10 dies hàbils a comptar de l'endemà de la publicació de la llista provisional per a formular-hi les al·legacions que estimen oportunes. La Comissió de Seguiment estudiarà les al·legacions presentades i, en el termini màxim d'un mes, formularà proposta de llista definitiva a la Direcció General de Recursos Humans, que dictarà una resolució i n'ordenarà la publicació en els llocs indicats anteriorment.
4. Una vegada finalitzat el termini establit en el punt primer, el personal funcionari interí que cesse en llocs que hagen sigut coberts des de la Direcció General de Recursos Humans, de la mateixa naturalesa jurídica, grup i sector i especialitat de la borsa convocada, disposarà d'un termini deu dies hàbils, comptats a partir de la data de la notificació del cessament, o del cessament si este fóra posterior, per a presentar davant de la Comissió de Seguiment de les Borses de Treball Temporal la sol·licitud d'inscripció en la borsa i el full d'autobaremació junt amb la documentació acreditativa de la possessió del requisit de titulació i dels mèrits al·legats.
Els mèrits hauran d'haver-se obtingut amb anterioritat a la finalització del termini de presentació de sol·licituds que s'obri amb la publicació d'esta resolució.
El personal cessat que no presente la sol·licitud d'incorporació en el termini previst s'entendrà decaigut en el seu dret.
5. Els models de sol·licitud d'inscripció i de full d'autobaremació als quals es referixen els punts precedents s'adjunten com a annexos I i II a esta resolució.
Els mèrits que no consten inscrits i que no s'acrediten de la manera establida en l'apartat quint no es valoraran.
Sèptim
1. L'àmbit territorial d'esta borsa de treball és de caràcter provincial i la provisió de llocs, amb caràcter interí, s'efectuarà segons el que preveuen l'article 3 i concordants de l'Orde de 17 de gener de 2006, de la Conselleria de Justícia, Interior i Administracions Públiques, sobre regulació de borses de treball temporal per a proveir provisionalment llocs de treball en l'Administració de la Generalitat.
2. Sense perjuí d'allò que s'ha indicat en el punt anterior, les persones interessades a obtindre destí en una província o províncies diferents de les del seu domicili, hauran de fer-ho constar en la sol·licitud d'inscripció, i s'haurà de respectar l'orde de prelació segons la puntuació, amb independència de quin siga el domicili de la persona aspirant.
Octau
A partir de la constitució definitiva d'esta borsa, quedarà dissolta la que estiguera en vigor amb anterioritat.
1. Esta resolució posa fi a la via administrativa i contra esta es pot interposar recurs de reposició, amb caràcter potestatiu, davant del mateix òrgan que l'ha dictada, en el termini d'un mes a partir de l'endemà de la seua publicació, de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. Si no es recorre en reposició i d'acord amb el que disposen els articles 8, 14 i 46 de la Llei 29/1998, reguladora de la Jurisdicció Contenciosa Administrativa, les persones interessades poden interposar recurs contenciós administratiu davant del Jutjat Contenciós Administratiu de València, en el termini de dos mesos a comptar de l'endemà de la publicació d'esta resolució.
3. Les citacions en els recursos contenciosos administratius que se substancien contra esta resolució es faran per mitjà de la inserció del corresponent edicte en el Diari Oficial de la Comunitat Valenciana.
València, 1 de juny de 2012.- La directora general de Recursos Humans: Ana Brugger Navarro.
ANNEX I / ANEXO I